Cyfoeth Naturiol Cymru / Coedwig Clocaenog - Coed y Fron Wyllt, ger Rhuthun
Coetir hynafol gyda llwybr cerdded glan afon a chuddfan gwylio bywyd gwyllt
Mae Coed y Fron Wyllt ym mhen dwyreiniol Coedwig Clocaenog.
Dyma rimyn o goetir hir ag ochrau serth.
Coetir hynafol ydyw'n bennaf, sy'n golygu bod y coetir yn goediog ers 1600 o leiaf.
Erbyn hyn mae'n gartref i lwybr cerdded cylch a chuddfan gwylio bywyd gwyllt sy'n edrych dros wlyptir.
Yn y gwanwyn mae'r llwybr drwy'r coetir yn llawn clychau'r gog a briallu ac mae arogl craf y geifr yn llenwi'r awyr.
Mae'r llwybr cerdded cylchol hwn yn cychwyn i gyfeiriad y guddfan bywyd gwyllt ger mynedfa'r maes parcio.
Llwybr Nant Melindwr
Pellter: 1½ milltir/2.5 cilomedr
Dydych chi byth yn bell iawn o Nant Melindwr ar y daith gerdded hon aiff â chi drwy goetiroedd collddail yn bennaf.
Mwynhewch arddangosfa o flodau’r coetir naill ochr i’r llwybr ar ran allanol y daith yn y gwanwyn.
Mae'r llwybr yn mynd heibio mainc bicnic cyn croesi'r afon dros bompren bren.
Mae'n dychwelyd ar hyd ffordd goedwig gyda chipolwg yma a thraw drwy'r coed a thros y bryniau cyfagos.
Mae Coed y Fron Wyllt dair milltir i'r gorllewin o Ruthun.
Cymerwch y B5105 o Ruthun i gyfeiriad Clawddnewydd.
Ym mhentref Llanfwrog cymerwch y ffordd fach gyferbyn â'r dafarn i gyfeiriad Bontuchel.
Ar ôl cyrraedd Bontuchel, cymerwch y troad cyntaf i'r chwith ac ar ôl ½ milltir, bydd maes parcio Coed y Fron Wyllt ar y chwith.
Mae Coed y Fron Wyllt ar fap Arolwg Ordnans (AR) 279, 293 neu 294.
Y cyfeirnod grid AR ar gyfer y maes parcio yw SJ 081 570.